Legal Document

Category: 813

Text:
12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 230 της 5/26 Απρ. 1963 (ΦΕΚ Α΄ 51) Περί ποιοτικού ελέγχου των εξαγομένων εις το εξωτερικόν σταφίδων μετά γιγάρτων. Έχοντες υπ’ όψιν: 1.Τας διατάξεις του άρθρ. 12 του Ν.Δ. 3999/1959 «περί ελέγχου του εξαγωγικού εμπορίου και άλλων τινών διατάξεων». 2.Την υπ’ αριθ. 661/1962 γνωμοδότησιν του Συμβουλίου Επικρατείας, προτάσει των Ημετέρων επί του Εμπορίου και Γεωργίας Υπουργών απεφασίσαμεν και διατάσσομεν: Άρθρ.1.-1.Η εξαγωγή εις το εξωτερικόν σταφίδων μετά γιγάρτων (ταχτάς ελεμές, ροζακί κλπ.), επιτρέπεται μόνον εφ’ όσον αύται πληρούν τους όρους του παρόντος. 2.Αι εις το εξωτερικόν εξαγόμεναι σταφίδες μετά γιγάρτων (ταχτάς ελεμές, ροζακί κλπ.) δέον: α)Να είναι υγιείς, μη προσβεβλημέναι υπό ασθενειών, μη τραυματισμέναι ή άλλως βεβλαμέναι. β)Να είναι καλώς απεξηραμέναι. γ)Να είναι καλώς απομισχωμέναι. δ)Να είναι απηλλαγμέναι ξένων εν γένει υλών, επιτρεπομένου ανωτάτου ορίου ανοχής μέχρι 2 ο / οο. ε)Να είναι απηλλαγμέναι δυσαρέστων εν γένει οσμών. 3.Το ποσοστόν της περιεχομένης υγρασίας εις τας εξαγομένας εις το εξωτερικόν σταφίδας μετά γιγάρτων εν ουδεμία περιπτώσει δύναται να υπερβαίνη το 17%, προσδιοριζομένης βάσει της κατά τους κανόνας της επιστήμης μεθόδου, δι’ αποφάσεως του Ανωτάτου Χημικού Συμβουλίου του Κράτους οριζομένης. Άρθρ.2.-Η εξαγωγή εις το εξωτερικόν σταφίδων μετά γιγάρτων επιτρέπεται είτε αύται είναι αποχρωματισμέναι (βαμμέναι), τη επιδράσει θειώδους όξεος και εστιλβωμέναι, είτε εις φυσικήν κατάστασιν (NATURAL). Άρθρ.3.-1.Άπαντα τα μέσα συσκευασίας των προς εξαγωγήν προοριζομένων σταφίδων μετά γιγάρτων, δέον να είναι καινουργή, ξηρά, άοσμα, καθαρά και στερεά. 2.΄Εκαστον μέσον συσκευασίας δέον να φέρη εξωτερικώς αναγεγραμμένας ευκρινώς τας κάτωθι ενδείξεις: α)Το όνομα του εξαγωγέως ή το εγκεκριμένον εμπορικόν σήμα αυτού, ή και αμφότερα, β)το είδος του προϊόντος, γ)την προέλευσιν του προϊόντος, δ)το μικτόν βάρος και ε)το Κρατικόν Σήμα, συμφώνως τη υπ’ αριθ. 95477/7352/24.5.1960 κοινή αποφάσει των Υπουργών Εμπορίου και Γεωργίας. (Αντί για τη σελ. 246,7(γ) Σελ. 246,7(δ) Τεύχος 716 - Σελ. 27 Εξαγωγή σταφίδας 11.Ε.ζ.10-12 Άρθρ.4.-«Δύναται, δι’ αποφάσεων των Υπουργών Εμπορίου και Γεωργίας ή βάσει ειδικών εγκρίσεων της Τραπέζης της Ελλάδος, ειδικώς εξουσιοδοτουμένης προς τούτο δια κοινής των ανωτέρω Υπουργών αποφάσεως, να επιτρέπηται η    εξαγωγή     εις το     εξωερικόν    σταφίδων μετά γιγάρτων δια βιομηχανικήν χρήσιν, μη πληρουσών τους ανωτέρω όρους, συσκευασμένων υποχρεωτικώς εις σάκκους περιεκτικότητος τουλάχιστον πεντήκοντα χιλιογράμμων». Το άρθρ. 4 αντικατεστάθη ως άνω δια του Β.Δ. 509 της 9 Ιουλ./5 Αυγ. 1968 (ΦΕΚ Α΄ 171). Άρθρ.5.-1.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 2.Εις τον Ημέτερον επί του Εμπορίου Υπουργόν ανατίθεμεν την δημοσίευσιν του παρόντος, εις δε τον επί της Γεωργίας Υπουργόν την εκτέλεσιν τούτου.